Triplixam a liek Brufen
Triplixam aliekBrufen samožuspolupouživat?
Dobrý deň,
ďakujeme za Vašu otázku.
Pri súčasnom podávaní liekov Triplixam a Brufen je zvýšené riziko zhoršenia renálnych (obličkových) funkcií a taktiež riziko zníženia antihypertenzívneho účinku. Je to však závislé aj od veľkosti dávky a dĺžky podávania lieku Brufen, pričom pri dlhobobom podávaní sa riziko zvyšuje. Taktiež pri tejto kombinácii liečiv sa môžu zvýšiť plazmatické hladiny draslíka v sére a znížiť diuretický účinok lieku Triplixam.
Na základe vyššie uvedených informácií sa táto kombinácia liečiv neodporúča, pokiaľ lekár nenariadil súbežné užívanie. V prípade tlmenia bolesti vám odporúčam liek Brufen nahradiť liekom s účinnou látkou paracetamol (Dr. Max Paracetamol, Paralen, Panadol,...).
Prajem pekný zvyšok dňa.
S pozdravom
Mgr. Emma Halás Haluščíková